Document ID: 32011R0881
Publication Date: 2011-09-02

Title and Content:
KOMISIJAS ĪSTENOŠANAS REGULA (ES) Nr. 881/2011
(2011. gada 2. septembris),
ar ko groza Regulu (EK) Nr. 1137/2007 attiecībā uz piedevas sastāvu preparātam Bacillus subtilis DSM 17299 (atļaujas turētājs Chr. Hansen A/S) un tā izmantošanu dzīvnieku barībā, kas satur skudrskābi
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Ar Komisijas Regulu (EK) Nr. 1137/2007 (2) preparātu Bacillus subtilis DSM 17299, kas iekļauts piedevu kategorijā “zootehniskās piedevas”, tika atļauts desmit gadus izmantot kā dzīvnieku barības piedevu gaļas cāļiem.
(2)
Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt atļaujas nosacījumus attiecībā uz Bacillus subtilis DSM 17299, lai, paaugstinot minimālo koncentrāciju, mainītu piedevas sastāvu un atļautu to izmantot gaļas cāļu barībā, kas satur skudrskābi. Minētajam pieteikumam bija pievienoti attiecīgi pamatojoši dati. Komisija šo pieteikumu pārsūtīja Eiropas Pārtikas nekaitīguma iestādei (turpmāk - “Iestāde”).
(3)
Iestāde savā 2011. gada 15. marta atzinumā secināja, ka, minimālo koncentrāciju paaugstinot no 1,6 × 109 līdz 1,6 × 1010 CFU/g, jaunus riskus radīt ir mazvarbūtīgi un ka mainītais sastāvs ir saderīgs ar skudrskābi. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
(4)
Regulas (EK) Nr. 1831/2003 5. panta nosacījumi ir izpildīti.
(5)
Tādēļ attiecīgi būtu jāgroza Regula (EK) Nr. 1137/2007.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1137/2007 pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 2. septembrī

Classification:
Level 1 Categories: 100160
100157
100149
100147
100156
Level 2 Categories: 100269
100259
100215
100250
100196
Level 3 Categories: 13
1277
3810
6052
1268
All Categories: 1224
5055
5451
6052
6569